CELEX: 62013TN0326
Language: et
Date: 2013-06-18 00:00:00
Title: Kohtuasi T-326/13: 18. juunil 2013 esitatud hagi — komisjon versus Thales développement et coopération

12.10.2013   
            
            
               ET
            
            
               Euroopa Liidu Teataja
            
            
               C 298/7
            
         18. juunil 2013 esitatud hagi — komisjon versus Thales développement et coopération
   (Kohtuasi T-326/13)
   2013/C 298/12
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: R. Lyal ja B. Conte, keda abistas advokaat N. Coutrelis)
   
      Kostja: Thales développement et coopération SAS (Vélizy-Villacoublay, Prantsusmaa)
   
      Nõuded
   
   Hageja palub Üldkohtul:
   
               —
            
            
               kohustada äriühingut Thales maksma Euroopa Komisjonile tagasi kõik NEMECEL ja DREAMCAR lepingute alusel tasutud summad, mis on NEMECEL lepinguga seoses põhiosas 700 335,66 eurot, millele lisanduvad kogunenud intressid, ja DREAMCAR lepinguga seoses põhiosas 812 821,43 eurot, millele lisanduvad kogunenud intressid;
            
         
               —
            
            
               mõista kõik kohtukulud välja Thaleselt.
            
         
      Väited ja peamised argumendid
   
   Euroopa Pettustevastase Ameti (OLAF) läbiviidud uurimise järel palub Euroopa Komisjon ELTL artikli 272 alusel esitaud hagiga Üldkohtul kohustada kostjat maksma kogu ulatuses tagasi kõik summad, mis olid tasutud uurimislepingute „NEMECEL” ja „DREAMCAR” raames tema endisele tütarettevõttele, äriühingule SRTI (SRTI System, Industrial Process Department), millest seejärel sai SODETEG (Société d’Études Techniques et d’Entreprises Générales SA) ning siis THALESEC (Thales Engineering and Consulting).
   Komisjon väidab, et kõnealused summad olid saadud alusetult pärast tõsiseid finantsrikkumisi, lepinguliste kohustuste mittetäitmist ja oluliste õigusnormide rikkumist. Kostja tütarettevõte oli eelkõige deklareerinud liigseid kulusid esitades ülemääraselt arveid mittetöötatud tundide eest.